10 moet-lees-stories: Dinsdag 27 Oktober 2020 | Netwerk24
Hiermee die 10 moet-lees-stories op Dinsdag 27 Oktober 2020.
1. Staatskuld: die ramp in wording oor 10 jaar
2. FOTO'S: Magashule in hof oor 'gesteelde' Pierneef
Tot vandag weet hy nie of Pierneef 'n skildery of 'n mens is nie. Die naam Pierneef beteken vir hom niks nie, het Ace Magashule, sekretaris-generaal van die ANC, in die hooggeregshof in Bloemfontein getuig
3. Bafana-kaptein: Verdagtes ontken betrokkenheid
Senzo Meyiwa Foto: Gallo Images
Vyf mense het Dinsdagoggend vir die eerste keer in die landdroshof in Boksburg verskyn in verband met die moord op Senzo Meyiwa, voormalige kaptein van Bafana Bafana en Orlando Pirates, in 2014.
4. DA weer in beheer van Tshwane
Die DA sal ingevolge 'n meerderheidsbeslissing van die appèlhof weer in beheer van die Tshwane-metro wees. John Steenhuisen, die DA se tussentydse leier, het die beslissing wat Dinsdag gelewer is, verwelkom en gesê daar sal daadwerklik ingespring word om die metroraad reg te ruk.
5. Mense waarskynlik nié immuun ná Covid-19
Net omdat iemand positief toets vir teenliggaampies, beteken dit nié hulle is immuun teen die koronavirus nie.
6. DA-kandidate voer agter toe deure debatte
Die debatte tussen kandidate wat meeding om topposte in die DA vind agter toe deure plaas omdat openbare debatte die "demokratiese proses sal ondermyn" en die party se beeld skade sal berokken.
7. Duur vlugte in Desember dalk jou voorland
FlySafair het Dinsdag 'n ongewone ding gedoen: Hy het by sy mededingers gepleit om hul vliegtuie in die lug te kry om te voorkom dat vliegkaartjiepryse skerp styg. Kirby Gordon, bemarkingshoof, sê die vraag na plaaslike vlugte is vinnig besig om toe te neem.
8. Wolseley-moorde: Beskuldigde in hof ná 3 lyke gekry is
'n Man het Dinsdag in verband met die ontdekking van drie lyke vlugtig in die landdroshof in Wolseley verskyn. Die hof het Dinsdag gehoor dat Siyamcela Sombambela (32) glo 'n skulderkenning in verband met die gruvonds aan die polisie gemaak het.